Kwartmiljoen rand se boetes oor stukkende remlig‘n Jong man wat in Prinsenbeeck, Nederland, voorgekeer is omdat sy voertuig se remlig stukkend is, blyk toe meer as 23 000 euro’s se uitstaande boetes vir dié lig te hê. Boonop het hy sonder rybewys en verpligte versekering bestuur, en is hieroor belet om verder te bestuur. Dit het egter kort hierna duidelik geword dat die 27-jarige wel verder bestuur het, en hy is aangekeer. Dis toe hy by die polisiestasie aankom dat ontdek is van die groot aantal uitstaande boetes. Hierna is voorts ontdek dat hy vir nog minstens twintig onverwante sake, waaronder swendelary, gesoek is. – Trouw